EkBass/fiwiki-20250220-pages-articles huggingface dataset:
Rodolfo Graziani

Rodolfo Graziani (11. elokuuta 1882 – 11. tammikuuta 1955) oli italialainen sotamarsalkka, joka johti Italian Afrikan-sotaretkeä toisessa maailmansodassa. == Ennen toista maailmansotaa == Graziani syntyi Filettinossa lähellä Frosinonea. Hän palveli ensimmäisessä maailmansodassa, saaden lopulta ylennyksen everstiksi. 1920-luvulla Graziani komensi Italian Libyassa olleita joukkoja ja murskasi senusien kapinan. Kapinajohtaja Omar al-Mukhtar saatiin kiinni ja teloitettiin vuonna 1931. Komennuksensa aikana Graziani järjesti alueelle vanki- ja työleirien verkoston, joissa kuoli jopa kymmeniä tuhansia libyalaisvankeja teloituksiin ja nälkään. Italian–Etiopian sodassa (1935–1936) Graziani komensi eteläistä armeijaa edeten Abessiniaan Italian Somalimaasta pohjoisen armeijan iskiessä sinne Eritreasta. Sodan jälkeen hänestä tehtiin Etiopian kenraalikuvernööri. Hänen hoitaessaan virkaa hänet yritettiin murhata 19. helmikuuta 1937, mutta murhayritys epäonnistui ja Graziani toteutti alueella ”puhdistuksen”. == Toisessa maailmansodassa == Toisen maailmansodan alkuvaiheessa Graziani komensi Libyassa Italian 10. armeijaa. Benito Mussolinin julisti sodan liittoutuneille alkukesästä 1940, ja syyskuussa Graziani aloitti hyökkäyksen Egyptiin. Graziani itse epäili huonosti varustetun armeijansa mahdollisuuksia motorisoituja brittiläisiä joukkoja vastaan, ja alkumenestyksen jälkeen italialaiset joutuivatkin vetäytymään takaisin Libyaan. Graziani erosi virastaan vuonna 1941. Dino Grandin syrjäytettyä Mussolinin fasistien suuren neuvoston johtajuudesta ja suurimman osan Italiaa jouduttua liittoutuneiden haltuun Pohjois-Italiaan perustettiin Italian sosiaalinen tasavalta, joka käytännössä oli Saksan nukkevaltio. Suurin osa italialaisista sotilaskomentajista loikkasi liittoutuneiden puolelle siirtyneen kuningaskunnan joukkoihin, mutta Graziani pysyi uskollisena Mussolinille. Hänestä tuli uuden valtion puolustusministeri ja saksalais- italialaisen Armeijaryhmä Ligurian komentaja. Sodan loputtua liittoutuneet vangitsivat Grazianin. Hänet siirrettiin vankilaan Libyaan, mutta lynkkauksen tai salamurhan pelossa hänet siirrettiin takaisin Italiaan. Vuonna 1950 hänet tuomittiin 19 vuodeksi vankilaan natsien kanssa tekemänsä yhteistyön vuoksi, mutta muutaman kuukauden jälkeen hänet vapautettiin huonon terveyden vuoksi. Graziani kuoli Roomassa vuonna 1955. == Perintö == Rooman lähelle Affilen kylään on verovaroilla rakennettu Grazianin muistoksi puisto ja mausoleumi, mikä on herättänyt laajaa paheksuntaa. Elokuvassa Erämaan leijona (Lion of the Desert) Graziania esittää Oliver Reed. == Virkatehtävät == * 1915–1918: palvelu ensimmäisessä maailmansodassa * 1921–1933: palvelu Libyassa * 1935–1936: Italian Somalimaan kuvernööri * 1936–1937: Etiopian käskynhaltija (Italian kuningas Viktor Emanuel III oli virallinen päämies) ja kuvernööri * 1940–1941: Pohjois-Afrikan sotatoimien ylipäällikkö, Libyan kuvernööri * 1943–1945: Italian sosiaalisen tasavallan puolustusministeri == Lähteet == == Aiheesta muualla == Luokka:Italian marsalkat Luokka:Vuonna 1882 syntyneet Luokka:Vuonna 1955 kuolleet
Yrjö Ylänne

Yrjö Werner Ylänne (sukunimi vuoteen 1906 Dahlgren; 31. elokuuta 1888 Helsinki - 26\. lokakuuta 1971 Helsinki) oli suomalainen toimittaja ja eräkirjailija. Ylänteen vanhemmat olivat kauppias Fredrik Verner Dahlgren ja Mathilda Wilhelmina Reiman. Hän pääsi ylioppilaaksi 1908 ja valmistui filosofian kandidaatiksi 1913 ja maisteriksi 1919. Ylänne oli Uuden Suomettaren kotimaan osaston toimittajana ja eduskuntaselostajana 1914-1918 ja Suomen Kuvalehden toimitussihteerinä 1918-1927. Hän oli lisäksi 1917-1934 Suomen Kennelklubin Aikakauskirjan toimittajana ja vuodesta 1917 Metsästys ja Kalastus-lehden päätoimittajana. Ylänne toimi vuosina 1927-1944 suojeluskuntien Hakkapeliitta- lehden päätoimittajana. Ylänne sai professorin arvonimen 1970. == Teokset == * Patruunan nimipäivälahja: yksinäytöksinen huvinäytelmä, kirjoittanut Y. Y. U. W. Telén & C:o, Kuopio 1907 * Mailman loppu: yksinäytöksinen pila. Karisto 1909 * Metsästäjän käsikirja. Otava 1926, 2. uud. painos 1932, 3. uud. painos 1945, 4. painos 1948, 5. uud. painos ilmestyi 1965 nimellä Metsästyksen taito, tekijät Yrjö Ylänne ja Tauno V. Mäki, 2. painos 1967 * Metsän väkeä: tarinoita riistapolkujen varsilta. Otava 1929 * Koirakirja: rotukoiria sanoin ja kuvin. Otava 1936, 2. painos 1948, 3. painos 1960 * Kalamiehen käsikirja, tekijät Erkki Levanto ja Yrjö Ylänne. Otava 1948, 2. uud. painos 1956, 3. uud. painos ilmestyi 1967 nimellä Kalastuksen taito. * Lasten oma koirakirja: kuvia nelijalkaisista ystävistämme. Otava 1954 * Suomen riistapoluilta, toimittanut Yrjö Ylänne. Otava 1961 Sarja: Kaikkien aikojen erätarinoita 1 * Kaukomaiden riistapoluilta, toimittaja Yrjö Ylänne, kuvitus Martti Poikolainen. Otava 1961 Sarja: Kaikkien aikojen erätarinoita 2 ** Yhteisnide: Kaikkien aikojen erätarinoita: kaksi valikoimaa: Suomen riistapoluilta & Kaukomaiden riistapoluilta, toimittanut Yrjö Ylänne. Otava 1961 * Pohjolan kalavesiltä, toimittanut Yrjö Ylänne. Helsinki: Otava 1964 Sarja: Kaikkien aikojen erätarinoita 3 * Erätaipaleella tavattuja, kuvitus Seppo Polameri. Otava 1968 == Lähteet == * * Aikalaiskirja 1934 (Projekt Runeberg) * Kuka kukin on 1954 (Projekt Runeberg) == Aiheesta muualla == * Yrjö Ylänteen elämäkerta Kansallisibiografiassa Yrjö Ylänteen lehtiartikkeleita: * Puhtauden, uutteruuden ja rikkauksien maassa, Suomen Kuvalehti, 06.09.1924, nro 36, s. 14, Kansalliskirjaston digitaaliset aineistot * Puhtauden, uutteruuden ja rikkauksien maassa, jatk., Suomen Kuvalehti, 13.09.1924, nro 37, s. 10, Kansalliskirjaston digitaaliset aineistot * Joulukukkiemme tarina. Käymässä kukkaviljelyksen kehtoseudulla, Suomen Kuvalehti, 20.12.1924, nro 51-52, s. 24, Kansalliskirjaston digitaaliset aineistot * Tapion talvisessa tarhassa. Hieman talvisesta urheilumetsästyksestämme, Helsingin Sanomat, 04.03.1928, nro 63, s. 25, Kansalliskirjaston digitaaliset aineistot Luokka:Suomalaiset kirjailijat Luokka:Suomalaiset päätoimittajat Luokka:Suomalaiset professorin arvonimen saaneet Luokka:Vuonna 1888 syntyneet Luokka:Vuonna 1971 kuolleet
Wolves of the Sea

Wolves of the Sea on latvialaisen Pirates of the Sean kappale, joka valittiin edustamaan Latviaa vuoden 2008 Eurovision laulukilpailuun. Kappale sai viisujen finaalissa 83 pisteellä ja sijoittui sijalle 12. Kappale on teemaltaan merirosvoaiheinen. Skotlantilainen metalliyhtye Alestorm on tehnyt kappaleesta cover-version. == Lähteet == Luokka:Vuoden 2008 euroviisuedustuskappaleet Luokka:Latvian euroviisuedustuskappaleet
Mithridates I (Pontos)

Mithridates I Ktistes (Perustaja, ) oli Pontoksen ensimmäinen kuningas vuosina 281–266 eaa. Mithridates I:n isän oli Mithridates Kioslainen, jonka isä puolestaan oli Bithynian länsipuolella sijainneen pienen Kioksen hallitsija Ariobarzanes (noin 362–337 eaa.)Cambridge Ancient History s. 130 Diadokki Antigonos I Monofthalmos tappoi Mithridateen isän noin vuonna 302 eaa. Mithridates pakeni tuolloin itään Kioksesta ja saapui kuuden toverinsa kanssa Paflagoniaan ja sieltä edelleen Amaseiaan Pontokseen. pontoslainen ajanlasku alkoi vuodesta 297 eaa. Tämä vuosi saattaa olla sama jolloin Mithridates saapui Amasiaan. Sen jälkeen kun Lysimakhos kärsi tappion Korupedionin taistelussa, Mithridates taisteli Seleukos I:tä vastaan ja saavutti itsenäisyyden. Vuonna 281/280 eaa. Mithridates julisti itsensä kuninkaaksi. Mithridateen kuningaskunta käsitti Paflagonian itäosan ja Kappadokian pohjoisosan. Vuonna 279 eaa. eräs Mithridateen poika valtasi Amastriksen rannikkokaupungin. Mithridates I:n seuraaja oli hänen poikansa Ariobarzanes.Cambridge Ancient History s. 131 == Lähteet == * === Viitteet === Luokka:Ennen ajanlaskun alkua syntyneet Luokka:Ennen ajanlaskun alkua kuolleet Luokka:Pontoksen kuninkaat
Pirates of the Sea

Pirates of the Sea on latvialainen yhtye, joka valittiin edustamaan Latviaa vuoden 2008 Eurovision laulukilpailuun kappaleella ”Wolves of the Sea”. Kappale sijoittui loppukilpailussa sijalle 12. ==Lähteet== Luokka:Latvian euroviisuedustajat Luokka:Latvialaiset yhtyeet Luokka:Vuoden 2008 euroviisuedustajat Luokka:Merirosvous populaarikulttuurissa
Ariobarzanes (Pontos)

Ariobarzanes () oli Pontoksen kuningas vuosina 266 eaa. – noin 250 eaa. Ariobarzaneen isä oli Pontoksen ensimmäinen kuningas Mithridates I. Ariobarzanes valtasi Amisoksen kaupungin Mustanmeren rannalla ja lisäsi sen isänsä valtakuntaan. Cambridge Ancient History s. 131 == Lähteet == * === Viitteet === Luokka:Pontoksen kuninkaat Luokka:Ennen ajanlaskun alkua syntyneet Luokka:250-luvulla eaa. kuolleet
Mithridates II (Pontos)

Mithridates II () oli Pontoksen kuningas vuosina (noin) 250–189 eaa. Hänen isänsä oli Pontoksen kuningas Ariobarzanes. Mithridates II:n hallituskausi oli hyvin pitkä ja saattaa olla että kyseessä onkin kaksi eri kuningasta (Mithridates II ja Mithridates III). Mithridates II muodosti liiton Seleukos II:n kanssa ja meni naimisiin tämän siskon Laodiken kanssa. Mithridates sai Fryygian myötäjäisiksi Seleukokselta. Mithridates yritti vallata Sinopen kaupungin piirittämällä, mutta epäonnistui.Cambridge Ancient History s. 131 == Lähteet == * === Viitteet === Luokka:Pontoksen kuninkaat Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Italian Libya

Italian Libya () oli Italian Pohjois-Afrikassa nykyisen Libyan alueella sijainnut siirtomaa vuosina 1911–1943. Virallisen siirtomaan statuksen alue sai 1934, mutta Italia oli vallannut Libyan ydinalueeseen kuuluvan pohjoisen rannikkoseudun turkkilaisilta jo vuoden 1911 Italialais-turkkilaisessa sodassa. Sisämaassa sijaitseva Fezzanin aavikko onnistuttiin valloittamaan vasta 1934, sillä paikalliset paimentolaisheimot vastustivat miehitystä aseellisesti. Senusien kapinan kukistuttua italialaiset perustivat alueelle lukuisia keskitysleirejä, joilla kuoli useita kymmeniä tuhansia arabeja. Väkivaltainen siirtomaapolitiikka oli muille suurvalloille kasvava kritisoinnin aihe. Monet italialaiset muuttivat tuossa vaiheessa Libyaan ja aluetta pyrittiin modernisoimaan ja tieverkostoa sekä teollisuutta parantamaan. pienois|vasen|Italialainen sotilas Libyassa vuonna 1940. Italialaisilla oli jotakin alueellisia kiistoja Egyptille ja Brittiläiselle Sudanille kuuluneista aavikkoalueista Kaakkois-Libyan rajalla. Halu yhdistää Pohjois-Afrikan siirtomaat ja Italian Itä-Afrikka olivat merkittävä syy Italian osallistumiseen toiseen maailmansotaan. Sodassa Libyalla olikin merkittävä rooli Pohjois-Afrikan taisteluissa. Italian liityttyä sotaan kesällä 1940 Libyassa olleet italialaisjoukot aloittivat Rodolfo Grazianin johdolla hyökkäyksen Egyptiin. Alkumenestyksen jälkeen hyökkäys tyrehtyi ja brittiarmeijan suorittama Operaatio Compass työnsi rintamalinjan kauas Italian Libyan alueelle. Apuun saapuneiden saksalaisjoukkojen komentaja Erwin Rommel valloitti kuitenkin menetetyt alueet takaisin ja eteni pitkälle Egyptin alueelle. Yhdessä lyhytaikaisen Tunisian miehityksen kanssa nämä alueet muodostivat Italian Pohjois-Afrikan. Libyan alueella käyty Tobrukin taistelu muodostui yhdeksi Pohjois-Afrikan sodan merkittävimmistä taisteluista. Kärsittyään tappion niin Tobrukissa kuin Egyptissäkin – yhdistettynä Fezzanissa tapahtuneisiin jatkuviin kansannousuihin ja beduiinien tekemiin hyökkäyksiin – akselivaltojen joukot vetäytyivät Libyasta ensin Ranskan Tunisiaan ja sitten Eurooppaan. Myös alueelle muuttaneet italialaissiirtolaiset pyrittiin evakuoimaan takaisin Italiaan. Libya siirtyi liittoutuneiden hallintaan: Ranska otti haltuunsa Fezzanin ja Britannia Tripolitanian sekä Kyrenaikan, joita nämä hallitsivat, kunnes Libya itsenäistyi vuonna 1951. == Aiheesta muualla == Luokka:Afrikan entiset monarkiat Libya
Éva Tófalvi

Éva Tófalvi (s. 4. joulukuuta 1978 Miercurea Ciuc, Romania) on romanialainen uransa lopettanut ampumahiihtäjä. Tófalvi sijoittui Naganon olympialaisissa 1998 normaalimatkalla 11:nneksi. Oslon MM-kilpailuissa 1999 hän oli samalla matkalla 12:s. Pokljukan MM-kisoissa 2001 hän oli normaalikilpailussa kuudes ja yhteislähtökilpailussa kymmenes. Pyeongchangin MM-kilpailuissa 2009 hän oli normaalimatkalla seitsemäs ja yhteislähtökilpailussa neljästoista. Vancouverin olympialaisissa 2010 hän sijoittui normaalimatkalla 11:nneksi ja pikakilpailussa 14:nneksi. Hanty-Mansijskin MM-kilpailuissa 2011 hän oli pikakilpailussa 15:s. Tófalvi voitti maailmancupissa Hochfilzenin normaalimatkan kilpailussa joulukuussa 2008. Hän sijoittui alun perin toiseksi, mutta nousi voittajaksi Albina Ahatovan dopingkäryn myötä. Tófalvi aloitti ampumahiihdon vasta vuonna 1995. Hän puhuu romaniaa, unkaria, englantia ja vähän myös italiaa. Hänen pituutensa on 172 senttimetriä ja painonsa 60 kiloa. Tófalvi jäi kiinni dopingista keväällä 2016. Kansainvälinen ampumahiihtoliitto IBU tiedotti, että Tofalvin A- ja B-näyte sisälsivät meldoniumia. Näytteet otettiin 8. maaliskuuta 2016 Oslossa. Tófalvi lopetti uransa ampumahiihtäjänä keväällä 2018. == Lähteet == Luokka:Romanialaiset ampumahiihtäjät Luokka:Vuonna 1978 syntyneet Luokka:Elävät henkilöt
Raimo J. Kinnunen

Raimo Johannes Kinnunen (3. lokakuuta 1931 Rääkkylä – 16. joulukuuta 2024 Jyväskylä)Kuolinilmoitus. Keskisuomalainen 5.1.2025, s. 32. oli suomalainen opettaja ja kirjailija. Kinnunen pääsi ylioppilaaksi Oulun lyseosta 1951 ja kävi vuosina 1952–1954 Jyväskylän kasvatusopillisen korkeakoulun sekä opiskeli filosofiaa 1954 Jyväskylän kesäyliopistossa. Kinnunen työskenteli kansakoulunopettajana 1954–1970 ja peruskoulunopettajana 1970–1990 sekä myös sivukirjastonhoitajana 1954–1980. Vuodesta 1990 Kinnunen oli vapaana kirjailijana. Hän perusti oman Athanor-nimisen kustantamon vuonna 1994, ja hän esiintyi myös nukkenäyttelijänä Eevaliisa Holma-Kinnusen Valkea Ratsu -nukketeatterissa. == Teoksia == * Sieluton mies, romaani. Tammi 1962 * Hirvijahti, romaani. Tammi 1964 * Taivas alla, romaani. Tammi 1965 * Sysmän sota, romaani. Tammi 1967 * Kutsumusopettajat, runoja. Otava 1968 * Raju veri, romaani. Otava 1969 * Raju veri, näytelmä. 1972 * Punainen akka, siniset teokset, romaani. Otava 1973 * Naisrooli, romaani. Otava 1975 * Valkea ratsu, näytelmä. 1975 * Kutsumusopettajat; Reputetut; Työttömät, runoja. Otava 1976 * Maaherra, kuunnelma. 1982 * Kätkijät, kuunnelma. 1983 * Karvakuonot Kulta- Joonaan jäljillä, näytelmä. Yleisradio, TV 2 1984 * Unissasaarnaajatyttö, kuunnelma. 1985 * Raatokuski, kuunnelma. Yleisradio 1986 * Maaherra, näytelmä. 1987 * Merimetsot, kuunnelma. Yleisradio 1987 * Morsiussaatto, kuunnelma. 1987 * Naiskaravaani, romaani. Art House 1988 * Musta luoti eli kulkijan tarina, kuunnelma. 1989 * Valdivia eli neljäs Varjelija, romaani. Art House 1989 * Ruut Munkerin koski, romaani. Art House 1991 * Asemapäällikkö, romaani. Art House 1993 * Symposiumi, runoja. Athanor 1994 * Erne ja Tanja : kuvitettu tarina, romaani. Athanor 1995 * Anna, romaani. Art House 1998 * Brusinka, romaani. Athanor 1995 * Asemapäällikkö, kuunnelma. Yleisradio 1998 * Valdivia eli neljäs varjelija, kuunnelma. 1998 * Popol vuh, kuunnelma.(Quiche- intiaanien eepos, Like) 1999 * Ransu Karvakuono, tekijät Pertti Nättilä ja Raimo J. Kinnunen. WSOY 2002 * Anna Haihuntie, romaani. Athanor 2002 * Anna ja Johannes, romaani. Athanor 2002 * Kirskulinnun aika, romaani. Athanor 2003 * Kirskulinnun laakso, romaani. Athanor 2004 * Linnunitkupuu, romaani. Athanor 2007 == Palkinnot == * Valtion kirjallisuuspalkinto 1969 (runokokoelmasta Kutsumusopettajat) * Mikkelin läänin kirjallisuuspalkinto * Sysmän Kirjakylän Sahti-palkinto 2001 == Lähteet == * Suomen kirjailijat tietokanta * Päijäthämäläisiä kirjailijoita – Raimo J. Kinnunen ===Viitteet=== Luokka:Suomalaiset kirjailijat Luokka:Suomalaiset opettajat Luokka:Vuonna 1931 syntyneet Luokka:Vuonna 2024 kuolleet
Jalkapallokierros

Jalkapallokierros oli Yle Puheessa kuultava urheiluohjelma. Ohjelmassa seurattiin jalkapallon Suomen pääsarjan Veikkausliigan ottelukierrosta siten, että vuorollaan kuultiin suoraa selostusta kultakin ottelupaikkakunnalta. Käytössä oli ns. ”maalitunnari”: mikäli jollain paikkakunnalla syntyi maali, lähetettiin siitä kertova äänitunnus ja siirrettiin lähetys välittömästi kyseiseen otteluun. Ennen vuotta 2013 lähetykset kuultiin Yle Radio Suomesta joten jalkapallokierroksen aikana saatettiin kuulla musiikkia sekä lähettää muita ohjelmia kuten uutisia, merisäätä, viranomaistiedotteita tai esimerkiksi puhelintoivekonsertteja. Kaudella 2007 Jalkapallokierros-ohjelmaa lähetettiin kierroksilta, joilla oli käynnissä yhtä aikaa vähintään neljä ottelua. == Jalkapallokierroksen selostajia == * Jari Haapala, Kouvola ja Kotka * Jari- Pekka Jouppi, Pietarsaari ja Vaasa * Mikko Laitinen, Lahti * Osku Laukkanen, Turku * Johannes Oikarinen * Pekka Pietilä, Oulu * Riikka Smolander- Kylliäinen, Tampere ja Valkeakoski * Pertti Tapola, Helsinki * Ari Weckström, Maarianhamina == Lähteet == == Aiheesta muualla == * Yle Areena - Urheiluilta: Jalkapallokierros Luokka:Veikkausliiga Luokka:Yle Radio Suomen ohjelmat
Erik Blom

Erik Johan Blom (22. toukokuuta 1817, Iisalmi - 20\. huhtikuuta 1887, Sysmä) oli suomalainen pappi ja runoilija. Hän käytti myös nimimerkkejä E.J.B., -kk- ja -lo-. Blomin vanhemmat olivat Iisalmen kappalainen Isak Blom ja Johanna Juliana Lukander. Hän kävi Kuopion triviaalikoulua 1826–1831 ja Porvoon lukiota 1832–1836 ja pääsi ylioppilaaksi 1836. Blom valmistui filosofian maisteriksi 1840, ja hänet vihittiin papiksi 1844. Blom toimi 1840-luvulla opettajana yläalkeiskouluissa Heinolassa, Helsingissä, Kuopiossa ja Haminassa. Myöhemmin hän oli pappina Taipalsaaressa ja Rantasalmella. Blom oli Heinäveden kappalaisena 1855–1860 ja Sysmän kappalaisena 1860–1887. Blomin tunnetuimmat omat runot ovat Savonmaalle ja Suomen Impi, jotka ilmestyivät 1873 kokoomateoksessa Niitä näitä runouden alalla : Arveli ajan huviksi. Blom toimi myös kääntäjänä suomentaen muun muassa Gotthold Ephraim Lessingin näytelmät Emilia Galotti ja Minna von Barnhelm eli sotamiehen onni, Esaias Tegnerin runoelman Frithiofin satu ja J. L. Runebergin runoelman Hirvenhiihtäjät. == Teoksia == * Niitä näitä runouden alalla : Arveli ajan huviksi. Tekijä, Kuopio 1873 == Lähteet == * Suomen kirjailijat tietokanta * * Päijäthämäläisiä kirjailijoita - Erik Blom * iisalmelaisia kirjailijoita - Erik Blom Luokka:Suomalaiset runoilijat Luokka:Suomentajat Luokka:Suomen_evankelis- luterilaisen_kirkon_papit Luokka:Vuonna 1817 syntyneet Luokka:Vuonna 1887 kuolleet
Antti Okkonen

Antti Tuomas Okkonen (s. 6. kesäkuuta 1982 Oulu) on entinen jalkapalloilija, joka pelasi urallaan Suomessa, Ruotsissa, Tanskassa ja Belgiassa. Lisäksi hän edusti maajoukkuetta. Hän oli pelipaikaltaan puolustava keskikenttäpelaaja. __NOTOC__ == Ura == Okkonen on Oulun Luistinseuran kasvatti. Hän teki ensiesiintymisensä seuran OPS:n nimellä pelanneessa edustusjoukkueessa Kakkosessa kaudella 1998. Liigadebyyttinsä hän teki Myllykosken Pallossa kaudella 2000. MyPan paidassa Okkonen saavutti kolmen kauden (2000-2003) aikana yhden SM-hopean ja kaksi SM-pronssia. Myllykoskelta Okkonen siirtyi neljäksi (2004-2007) kaudeksi Ruotsiin Landskronan riveihin. Vuoden 2007 alkupuoliskon hän oli lainalla tanskalaisessa Silkeborgissa. Tammikuussa 2008 Okkonen siirtyi belgialaiseen RAEC Monsiin, jossa hän pelasi puolitoista kautta. Elokuussa 2009 hän palasi MyPaan loppukauden kestäneellä sopimuksella, jota jatkettiin kauden päätyttyä kahdella vuodella. Kaudeksi 2012 Okkonen siirtyi hallinneen Suomen mestarin Helsingin Jalkapalloklubin joukkueeseen, missä hän myös voitti uransa ainoa Suomen mestaruuden. Mestaruus kauden jälkeen Okkonen siirtyi Rovaniemen Palloseuraan, missä hän tulisi pelamaan viimeiset vuotensa. Hän ehti pelata RoPSin paidassa 6 kautta (2013-2018), minkä aikana hän voitti Suomen Cupin 2013 ja kaksi SM-hopeaa 2015 ja 2018. Hän toimi myös joukkuueen kapteenina. Okkonen pelasi urallaan Veikkausliigassa yli 300 ottelua ja pelasi Suomen maajoukkueessa 13 maaottelua. Hän on pelannut myös 18 nuorten ja 56 poikien maaottelua. Okkonen oli mukana Suomen joukkueessa vuoden 2001 nuorten maailmanmestaruuskisoissa. Uran päättymisen jälkeen Antti Okkonen jatkoi yhteistyötä Rovaniemen Palloseuran kanssa ja toimii nykyään joukkuueesa junioripäällikkönä ja hän vastaa 7-12 vuotiaiden toiminnasta. Hänen vanhempi veljensä Jarkko Okkonen oli myös jalkapalloilija. == Saavutukset == * Vuoden lupaava pelaaja 2001 * Suomen mestaruus 2012 ** SM- hopea 2002, 2015, 2018 ** SM-pronssi 2000, 2001 * Suomen Cup 2013 == Lähteet == == Aiheesta muualla == * Antti Okkosen esittely Veikkausliigan sivustolla * Antti Okkosen esittely Palloliiton sivustolla Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1982 syntyneet Luokka:Elävät henkilöt
Sydney (yhtye)

Sydney oli Burlingtonista, Kanadan Ontariosta kotoisin oleva rock-yhtye. He julkaisivat kaksi albumia: Sydney (2005) ja When We Were Safe (2007). Bändin muodostivat Scott Sanderson (laulu), Anto Boros (basso), Jay Jensen (kitara) ja Kyle Anderson (rummut). Yhtye ilmoitti hajoamisestaan 26.9.2008. ==Aiheesta muualla== * Luokka:Kanadalaiset rockyhtyeet
Magic Carpet Ride

Magic Carpet Ride on Steppenwolfin kappale vuodelta 1968. Elokuvassa Star Trek – ensimmäinen yhteys se säesti ensimmäisen Maapallolla rakennetun poimualus Feenixin ensilennon starttia. ==Lähteet== Luokka:Vuoden 1968 kappaleet
L. J. Tikkanen

Lauri Juho (L. J.) Tikkanen (15. joulukuuta 1847, Iisalmi - 15\. lokakuuta 1932, Iisalmi) oli suomalainen kansakoulunopettaja ja kirjailija. == Teokset == * Kotikuusi ja kuiskeet, runoja. Tekijä, Kuopio 1902 * Sokrateksen kynttilä, runoja. Tekijä, Kuopio 1902 * Sisarukset, kertomus. Tekijä, Kuopio 1903 * Laulu tahi surumuisto, Titanicin onnettomuudesta Atlantin valtamerellä huhtikuun 14-15 päivän välisenä yönä 1912. Styf, Iisalmi 1917 * Uusi laulu maailman sodasta. Styf, Iisalmi 1917 * Kaunis laulu Suomen ja Venäjän sovusta. Styf, Iisalmi 1921 * 4:jä kaunista laulua nuorisolle. Tekijä, Kuopio 1927 == Lähteet == * Suomen kirjailijat tietokanta * Iisalmelaisia kirjailijoita - L. J. Tikkanen * Pohjoissavolaisen kaunokirjallisuuden bibliografia - L. J. Tikkanen Luokka:Suomalaiset kirjailijat Luokka:Vuonna 1847 syntyneet Luokka:Vuonna 1932 kuolleet
Ladenburg

Ladenburg on kaupunki Baden-Württembergin osavaltiossa, lounaisessa Saksassa. Se kuuluu Karlsruhen hallintopiiriin ja Rhein-Neckar-Kreisin piirikuntaan. Kaupunki sijaitsee Neckarjoen varrella, ja sillä on historiaa Rooman valtakunnan ajoilta saakka. Ladenburgissa oli kesäkuun 2022 lopussa 12 279 asukasta, ja sen pinta-ala on 19 neliökilometriä. == Maantiede == Ladenburg sijaitsee Neckarjoen varrella 96–106 metrin korkeudella. Läheisimpiin suurkaupunkeihin lukeutuvat Heidelberg ja Mannheim. Heidelberg sijaitsee Ladenburgista kaakkoon ja Mannheim luoteiseen. Ladenburgin naapurikuntia ovat Ilvesheim, Heddesheim, Hirschberg an der Weinstraße, Schriesheim ja Dossenheim. == Historia == Ladenburgin alueen ensimmäisiä asukkaita olivat keltit, jotka saapuivat alueelle satoja vuosia ennen ajanlaskun alkua. Kelttiläinen asutus kantoi nimeä Lokudonom, jonka myöhempi roomalainen asu oli Lopodunum. Vuonna 98 jälkeen ajanlaskun alun keisari Trajanus myönsi asutukselle kaupunginoikeudet. Ladenburg oli roomalaisen Civitas Ulpia Sueborum Nicrensiumin keskuskaupunki. Roomalainen Ladenburg koki kukoistuskautensa 200- ja 300-luvuilla, joiden ajalta on löytynyt runsaasti arkeologisia löydöksiä. Myöhäisantiikin aikana Ladenburgissa sijaitsi roomalainen rajalinnoitus. Myöhemmin kaupungista muodostui frankkilainen hovikaupunki ja Wormsin piispojen residenssi. == Lähteet == == Aiheesta muualla == * Ladenburgin kaupungin viralliset Internet-sivut * Automuseum Dr. Carl Benz * Bertha Benz Memorial Route Luokka:Baden-Württembergin kunnat Luokka:Rhein-Neckar-Kreis Luokka:Saksan kaupungit
Scooby-Doo ja noidan haamu

Scooby-Doo ja noidan haamu (Scooby-Doo and the Witch's Ghost) on vuonna 1999 suoraan DVD:lle julkaistu animaatioelokuva. Se oli samalla järjestyksessään toinen suoraan DVD:lle julkaistu Scooby-Doon elokuvasarjassa, jonka aloitti Scooby-Doo ja saaren zombiet vuonna 1998. Elokuvan ohjasi Jim Stenstrum ja pääosassa ääninäyttelivät Scott Innes, Mary Kay Bergman, Frank Welker ja B. J. Ward. == Juoni == Mysteeri Oy -jengi saa kutsun kauhuromaaneja kirjoittavalta Ben Ravencroftilta kotikyläänsä Oakhaveniin. Saapuessaan kylään he saavat kuulla, että siellä kummittelee noidan haamu, joka on Ravencroftin esiaikainen sukulainen Sarah Ravencroft. Häntä vainottiin paikallisessa kylässä satoja vuosia sitten, koska ihmiset luulivat Sarahin olevan noita tämän erikoisten parannuskeinojen vuoksi. Ben kertoo mysteeripoppoolle Sarahin olleen wicca, eikä noita ja että hän haluaa puhdistaa Sarahin nimen löytämällä hänen vanhan päiväkirjansa. Tutkimuksen edetessä ryhmä tapaa goottisen tyttöbändin nimeltä Hex Girls. Fred epäilee myöhemmin bändin laulaja Thornin olevan kaikkien kummallisuuksien takana, mutta hänen epäilynsä muuttuvat, kun Velma onnistuu ratkaisemaan noidan arvoituksen. Noita osoittautuu julkisuustempuksi, jonka tarkoituksena oli saada kylään lisää turisteja. Tilanteen selvittyä Velma saa vihjeen siitä, mihin päiväkirja on piilotettu. Scooby kaivaa päiväkirjan esille, jonka jälkeen kaikkien yllätykseksi Ben paljastaa valehdelleensa kaikille, sillä hänen esiäitinsä olikin todellisuudessa noita ja päiväkirja oli loitsukirja. Hetkeä myöhemmin Ben loitsuaa Sarah Ravencroftin aaveen paikalle, joka kuitenkin pettää vapauttajansa. Sekamelskan keskellä selviää, että Thorn on ainut joka kykenee lähettämään noidan aaveen takaisin vankilaansa. Velman avustuksella Thorn lausuu loitsun, joka imee Sarahin aaveen takaisin kirjaan. Noita vie Benin mukanaan, jonka jälkeen palavan puun oksa putoaa kirjan päälle polttaen sen tuhkaksi. == Ääninäyttelijät == == Suomalaisia ääniä == * Mika Ala-Panula - Fred Jones, Ben Ravencroft, McKnight, pormestari * Jukka Puotila - Scooby-Doo, Shaggy, Sarah Ravencroft, Jack * Erja Manto - Daphne Blake, Velma Dinkley, Thorn, Luna, Dusk == Aiheesta muualla == * Telvis.fi Luokka:Vuoden 1999 yhdysvaltalaiset elokuvat Luokka:Scooby-Doo- elokuvat Luokka:Suoraan videolle julkaistut elokuvat Luokka:Jim Stenstrumin ohjaamat elokuvat
Sami Ahlberg

Sami Ahlberg (s. 6. joulukuuta 1972 Tampere) on suomalainen entinen jääkiekkoilija. Ahlberg on Ilveksen kasvatti ja edusti ensimmäistä kertaa seuraa SM-liigassa kaudella 1991–1992, jolloin pelasi kahdeksan ottelua edustusjoukkueessa. Läpimurtonsa Ahlberg teki kaudella 1994–1995. Ahlberg teki kauden aikana 16 maalia . Kausi oli kuitenkin Ilvekselle vaikea, sillä joukkue jäi koko sarjan viimeiseksi ja joutui karsimaan liigapaikastaan. Ahlbergin kauden kohokohta oli ottelu Wayne Gretzkyn kokoamaa 99 All Stars -tähdistöjoukkuetta vastaan. 99 All Stars kiersi NHL:n työsulun aikana pelaamassa näytösotteluita Euroopan kaupungeissa. Ilves voitti joukkueen 4–3 jatkoajalla ja Ahlberg teki ratkaisumaalin. Kaudella 1997–1998 Ilves voitti hopeaa ja Ahlberg oli merkittävässä roolissa ykköskentässä Raimo Helmisen ja Peter Larssonin rinnalla. Vielä seuraavallakin kaudella Ahlberg jatkoi tehokkaasti ykkösketjussa, mutta Ilveksen peli ei sujunut enää niin hyvin. Ahlberg sivusi kaudella 1998–1999 piste-ennätystään, tehden pisteet 20+16=36 . Kaudeksi 2000–2001 Ahlberg siirtyi SaiPaan, jossa hän pelasi rikkinäisen kauden nivusrepeämän takia. Seuraavaksi kaudeksi Ahlberg siirtyi Ruotsin toisella sarjatasolla pellanneeseen Leksandiin. Leksand oli juuri keväällä tippunut pääsarjasta. Kausi päättyi nousujuhliin ja samalla päättyi myös Ahlbergin ura. Hän kärsi nivus- ja selkävaivoista, eikä hänelle tullut enää varteenotettavia sopimustarjouksia ulkomailta, joten kesällä 2002 Ahlberg päätti lopettaa uransa. SM-liigan runkosarjassa Ahlberg pelasi yhteensä 382 ottelua ja teki pisteet 101+97=198. Pudotuspeleissä Ahlberg oli kentällä 34 pelissä pistein 7+5=12. Maajoukkueessa Ahlberg pelasi 18 A- ja 16 B-maaottelua . Sami Ahlberg on toisen polven jääkiekkoilija, sillä myös hänen isänsä Sakari pelasi pääsarjatasolla jääkiekkoa. == Lähteet == Luokka:Suomalaiset jääkiekkoilijat Luokka:Vuonna 1972 syntyneet Luokka:Elävät henkilöt
The Very Best of Dokken

__NOTOC__ The Very Best of Dokken on heavy metal -yhtye Dokkenin vuonna 1999 julkaistu kokoelmalevy. Albumi sisältää suurimman osan yhtyeen singleistä. Kappaleet ovat levyllä kronologisessa järjestyksessä. ==Kappaleet== #Breaking the Chains – 3:52 (Dokken, Lynch) #Paris Is Burning (live) – 5:09 (Brown, Lynch) #Into the Fire – 4:27 (Dokken, Lynch, Pilson) #Just Got Lucky – 4:36 (Lynch, Pilson) #Alone Again – 4:22 (Dokken, Pilson) #Tooth and Nail – 3:42 (Brown, Lynch, Pilson) #The Hunter – 4:08 (Brown, Dokken, Lynch, Pilson) #In My Dreams – 4:20 (Brown, Dokken, Lynch, Pilson) #It's Not Love – 5:00 (Brown, Dokken, Lynch, Pilson) #Dream Warriors – 4:48 (Lynch, Pilson) #Burning Like a Flame – 4:46 (Brown, Dokken, Lynch, Pilson) #Heaven Sent – 4:53 (Dokken, Lynch, Pilson) #Mr. Scary – 4:30 (Lynch, Pilson) #Walk Away – 5:02 (Dokken, Lynch, Pilson) #Mirror Mirror – 4:40 (Dokken, Spiro, White) (Don Dokkenin soolotuotantoa) #Too High to Fly – 7:10 (Dokken, Lynch) ==Kokoonpano== * Don Dokken – laulu * George Lynch – kitara * Jeff Pilson – basso * Mick Brown – rummut ===Kokoonpano kappaleessa ”Paris Is Burning” === *Don Dokken – laulu *George Lynch – kitara *Juan Croucier – basso *Mick Brown – rummut ===Kokoonpano kappaleessa ”Mirror Mirror”=== *Don Dokken – laulu *John Norum – kitara *Billy White – kitara *Peter Baltes – basso *Mikkey Dee – rummut == Aiheesta muualla == * * Luokka:Vuoden 1999 kokoelma-albumit Luokka:Dokkenin albumit
F.O.A.D.

__NOTOC__ F.O.A.D. (Fuck Off and Die) on tunnetun norjalaisen black metal -yhtyeen Darkthronen 13. studioalbumi, joka julkaistiin 1. marraskuuta 2007. Albumilla yhtye jatkoi pääosin edellisellä albumillaan, The Cult is Alivella, kehitettyä Black metalin ja Crust punkin yhdistelmää. Levy sisältää myös kappaleita, joilla klassisen metallin vaikutukset ilmenevät paljon suoremmin kuin aikaisemmilla Darkthronen julkaisuilla. == Kappaleet == #These Shores Are Damned #Canadian Metal #The Church of Real Metal #The Banners of Old #Fuck Off and Die #Splitkein Fever #Raised on Rock #Pervertor of the 7 Gates #Wisdom of the Dead == Kokoonpano == * Nocturno Culto – kitara, bassokitara, laulu * Fenriz – rummut == Arvostelut == * Desibeli.net: Desibeli.net: Levyarvio * Imperiumi.net: Imperiumi.net: Levyarvio * Soundi: Soundi: Levyarvio * Stylus Magazine: DStylus Magazine: Album review == Lähteet == == Aiheesta muualla == * Darkthrone - Virallinen sivusto * * F.O.A.D. F.O.A.D
Linkosuo

Linkosuo Oy on tamperelainen leipomo- ja kahvila-alan perheyritys. Sen perustivat Aarne ja Elsa Linkosuo vuonna 1936. Linkosuo on Kangasalan toiseksi suurin yksityinen työnantaja. Linkosuo Oy omistaa kokonaan kaksi yhtiötä: Linkosuon Leipomo Oy ja Linkosuon Kahvila Oy. Yritykseen kuuluu useita kahviloita ja lounasravintoloita niin Pirkanmaalla kuin pääkaupunkiseudullakin. == Lähteet == ==Kirjallisuutta== *Juha Näsi & Päivi Myllykangas: Linkosuo Oy, kuusi vuosikymmentä. Tampere 1998. ISBN 9789529105472. == Aiheesta muualla == * Linkosuon kotisivut Luokka:Suomalaiset elintarvikeyritykset Luokka:Suomalaiset perheyritykset Luokka:Suomalaiset elintarvikealan tuotemerkit Luokka:Tamperelaiset yritykset
When the Last Sword Is Drawn

Mibu gishi den ( () on vuonna 2003 ensi-iltansa saanut japanilainen samuraielokuva. Elokuvan on ohjannut vuonna 2009 Oscar-palkittu japanilainen Yōjirō Takita. Se kertoo tarinan kahdesta Shinsengumissa 1880-luvun puolivälissä Tokugawa-shōgunaattia palvelevasta samuraista, joista Saitō Hajime (Koichi Sato), on kyyninen, säännöistä piittaamaton tappaja ja toinen Yoshimura Kan'ichiro (Kiichi Nakai) ristiriitainen, toisaalta rahanahne, toisaalta syvästi periaatteen mies. Tapahtumat sijoittuvat Japanin Bakumatsu- kaudelle jolloin pitkään kestänyt shogunien hallintovalta murtui ja keisari voitti verisen valtataistelun. Elokuva sisältää paljon takautumia, jotka selvittävät päähenkilöiden käytöstä ja asenteita sekä heidän keskinäisen suhteensa kehitystä. == Roolit == == Aiheesta muualla == * Luokka:Vuoden 2003 japanilaiset elokuvat Luokka:Japanilaiset toimintaelokuvat Luokka:Samuraielokuvat
Silverstein

Silverstein on post-hardcore-yhtye Burlingtonista, Kanadan Ontariosta. Yhtye perustettiin vuonna 2000. Nimensä se sai kuuluisalta lastenkirjailija Shel Silversteiniltä. Jäsenet ovat laulaja Shane Told, kitaristit Paul Marc Rousseau ja Josh Bradford, basisti Bill Hamilton sekä rumpali Paul Koehler. Silverstein esiintyi ensimmäistä kertaa Suomessa, Helsingin Nosturissa, 2. kesäkuuta 2008. ==Jäsenet== ===Nykyiset jäsenet=== *Shane Told - laulu (2000-) *Josh Bradford - kitara (2000-) *Bill Hamilton - basso (2000-) *Paul Koehler - rummut (2000-) *Paul Marc Rousseau - kitara (2012-) ===Entiset jäsenet=== *Richard McWalter - kitara (2000-2001) *Neil Boshart - kitara (2001-2012) ==Diskografia== Albumi Julkaisupäivä Levy-yhtiö U.S. Billboard 200 Billboard Top Independent When Broken Is Easily Fixed 20. toukokuuta 2003 Victory Records - 45 Discovering the Waterfront 16. elokuuta 2005 Victory Records 34 3 Arrivals and Departures 3. heinäkuuta 2007 Victory Records 25 1 A Shipwreck in the Sand 31. maaliskuuta 2009 Victory Records Rescue 26. huhtikuuta 2011 Hopeless Records Short Songs 7. helmikuuta 2012 Hopeless Records This Is How the Wind Shifts 5. helmikuuta 2013 Hopeless Records I Am Alive in Everything I Touch 19. toukokuuta 2015 Rise Records Dead Reflection 14. heinäkuuta 2017 Rise Records Redux: The First Ten Years 12. huhtikuuta 2019 Silverstein Music, Inc Misery Made Me 6. toukokuuta 2022 UNFD Records == Aiheesta muualla == * Luokka:Kanadalaiset hardcore punk -yhtyeet Luokka:Post-hardcore-yhtyeet Luokka:Emo-yhtyeet
Kommutoiva kaavio

Kommutoiva kaavio on kaavio, jossa on annettu kategorioita ja niiden välisiä morfismeja on merkitty nuolilla. Kommutoivassa kaaviossa kategoriasta toiseen kuljettaessa ei ole väliä mitä reittiä pitkin kuljetaan. Kuljettaessa kategoriasta A kategoriaan C, B:n kautta vastaa kuvausten yhdistäminen. Kommutoivia kaavioita käytetään hyvin paljon algebrassa kuvausten hajottamiseen. ==Aiheesta muualla== Luokka:Algebra Luokka:Seulonnan keskeiset artikkelit
Volger Andersson

Volger Andersson (19. tammikuuta 1896 – 6. lokakuuta 1969) oli ruotsalainen hiihtäjä. Andersson kilpaili 1920-luvulla, ja hänen uransa suurin saavutus oli olympiapronssi Sankt Moritzin olympialaisissa 1928. Tällöin matkana oli 50 kilometriä. Anderson suoriutui kisasta ajassa 5 tuntia 5 minuuttia 46 sekuntia häviten toiseksi tulleelle maanmiehelleen Gustaf Jonssonille vain 16 sekuntia. == Aiheesta muualla == * Tilastot FIS:n tietokannassa * Olympic Database Luokka:Ruotsalaiset maastohiihtäjät Luokka:Ruotsalaiset olympiamitalistit Luokka:Vuonna 1896 syntyneet Luokka:Vuonna 1969 kuolleet
Out

Out voi tarkoittaa: *Out (albumi), Royals-yhtyeen vuonna 1977 julkaistua albumia *Out (minisarja), vuonna 1978 tehtyä minisarjaa, pääosassa Tom Bell *Out (romaani), vuoden 1997 japanilaista romaania, kirjoittajana Natsuo Kirino. *Out (lehti), miestenlehteä
Suodatin (joukko-oppi)

Joukon S suodatin (tai suodin) on epätyhjän perheen D osajoukko P(S) (potenssijoukko), jolle on voimassa seuraavat neljä ehtoa: #Joukko S kuuluu perheeseen D #Tyhjäjoukko ei kuulu perheeseen D #Jos joukot A ja B kuuluvat perheeseen D, niin joukkojen A ja B leikkaus kuuluu perheeseen D #Jos A kuuluu D:hen ja A osajoukko B osajoukko S niin B kuuluu D:hen. Joukon S ultrasuodatin on S:n suodatin D, jos jokaisella A osajoukko S joko A kuuluu D:hen tai S\A kuuluu D:hen. ==Kirjallisuutta== * Luokka:Joukko-oppi en:Filter (mathematics)#Filter_on_a_set
Wang Yifu

Wang Yifu (s. 4. joulukuuta 1960 Liaoning) on kiinalainen pistooliampuja ja olympiavoittaja. Wang on saavuttanut 10 m ilmapistoolissa kaksi olympiakultaa Barcelonassa 1992 ja Ateenassa 2004 sekä kaksi olympiahopeaa Atlantassa 1996 ja Sydneyssä 2000. Hän on myös saavuttanut olympialaisissa 50 m pistoolilla olympiahopean Barcelonassa 1992 ja olympiapronssia Los Angelesissa 1984. Saatuaan ilmapistoolin finaalissa Atlantassa 1996 viimeisellä laukauksella vain 6,5 ja jäätyään näin hopealle 0,1 pisteen erolla, Wang pyörtyi ampumaradalle. Pekingissä 2008 Wang toimi Kiinan pistooliampujien valmentajana. ==Lähteet== *ISSF Newssin tietokanta *ISSF:n tietokanta Luokka:Kiinalaiset ampujat Wang,Yifu Luokka:Vuonna 1960 syntyneet Luokka:Elävät henkilöt
William Kent

William Kent (noin 1685 Bridlington, Yorkshire, Englanti – 12. huhtikuuta 1748) oli englantilainen arkkitehti, puutarhasuunnittelija, huonekalusuunnittelija ja taidemaalari. Hän edusti palladiolaista klassismia. Niin sanottu englantilainen puutarha on hänen kehittämänsä. Hänen maineikkaimpia suunnittelutöitä arkkitehtuurin alalla ovat Holkham Hall Norfolkissa ja The Horse Guards -kasarmirakennus Lontoon Whitehall-kadun varrella. ==Lähteet== *Lyhyt elämäkerta luettu 14.3.2008 ==Aiheesta muualla== *Lyhyt elämäkerta *Esimerkkejä huonekalusuunnitelmista Luokka:Brittiläiset arkkitehdit Luokka:Vuonna 1748 kuolleet
Martha Raye

Margy Reed, taiteilijanimeltään Martha Raye (27. elokuuta 1916 – 19. lokakuuta 1994) oli yhdysvaltalainen näyttelijä. Hän syntyi montanalaisessa sairaalassa Butten kaupungissa Peter Reedin ja Maybelle Hooperin tyttärenä. Raye oli jo lapsuudessaan suosittu viihdetaiteilija. Hän esiintyi pitkän uransa aikana muiden muassa elokuvissa Waikiki Wedding (1937) ja Maailman ihanin tyttö (1962). Rayella on kaksi tähteä Hollywood Walk of Famella, ja hänelle myönnettiin Presidential Medal of Freedom vuonna 1993. Hän voitti lisäksi Jean Hersholtin humanitaarisen palkinnon vuonna 1969 ja Screen Actors Guildin palkinnon elämäntyöstä 1974. Raye oli useaan otteeseen naimisissa. Kärsittyään Alzheimerista ja erinäisistä muista vanhuuden sairauksista hän kuoli keuhkokuumeeseen Los Angelesissa, Kaliforniassa 78-vuotiaana. == Lähteet == == Aiheesta muualla == * Luokka:Yhdysvaltalaiset näyttelijät Luokka:Hollywood Walk of Fame Luokka:SAG-palkinnon saajat Luokka:Vuonna 1916 syntyneet Luokka:Vuonna 1994 kuolleet Luokka:Presidential Medal of Freedom
Giuseppe Ciarrapico

Giuseppe Ciarrapico (28. tammikuuta 1934 Rooma – 14. huhtikuuta 2019È morto Giuseppe Ciarrapico, l’ultimo editore ) oli italialainen urheilujohtaja ja poliitikko. Hän on kertonut avoimesti olevansa fasisti, minkä vuoksi Silvio Berlusconi sai runsaasti kritiikkiä annettuaan Ciarrapicolle luvan ryhtyä ehdokkaaksi johtamassaan puolueessa vuonna 2008. Ciarrapico oli ehdolla Latiumin alueella. Hän on toiminut aiemmin AS Roman puheenjohtajana ja julkaissut paikallissanomalehteä. Ciarrapico on pyrkinyt puolustamaan itseään toteamalla olevansa kulttuurinen – ei poliittinen – fasisti. == Lähteet == Luokka:Italialaiset poliitikot Luokka:Italialaiset urheiluvaikuttajat Luokka:Vuonna 1934 syntyneet Luokka:Vuonna 2019 kuolleet
Jean Hersholt

Jean Hersholt (12. heinäkuuta 1886 – 2. kesäkuuta 1956) oli näyttelijä. Hän syntyi Kööpenhaminassa, Tanskassa, mutta muutti vuonna 1913 Yhdysvaltoihin. Hersholt voitti kaksi kunnia-Oscaria vuosina 1940 ja 1950. Vuoden 1955 Golden Globe -tilaisuudessa hänet palkittiin Cecil B. DeMille -palkinnolla elämäntyöstä. Hän näytteli muun muassa Erich von Stroheimin elokuvassa Ahneus (1924). Hersholt toimi Yhdysvaltain elokuva-akatemian puheenjohtajana vuosina 1945–1949. Jean Hersholtin humanitaarinen palkinto perustettiin näyttelijän kuoltua syöpään Hollywoodissa, Kaliforniassa 69 vuoden ikäisenä. Hänellä on kaksi tähteä Hollywood Walk of Famella. Hersholt on haudattu Glendalen Forest Lawn Memorial Parkiin. == Aiheesta muualla == * * Luokka:Tanskalaiset näyttelijät Luokka:Yhdysvaltalaiset näyttelijät Luokka:Hollywood Walk of Fame Luokka:Vuonna 1886 syntyneet Luokka:Vuonna 1956 kuolleet
Tervemenoa Tuonelaan!

__NOTOC__ Tervemenoa Tuonelaan! on suomalaisen Heavy Metal Perseen ensimmäinen EP. == Kappaleet == # # # # == Kokoonpano == * Matias Palm – laulu, kitara * Juha Leikkainen – kitara * Heikki Romppainen – rummut * Harri Leinonen – basso === Vierailevat muusikot === * Aleksi Munter – kosketinsoittimet * Esa Orjatsalo – akustinen kitara == Arvostelut == * Imperiumi.net: Imperiumi.net: Levyarvio == Lähteet == == Aiheesta muualla == * * Luokka:Vuoden 2005 EP:t Luokka:Heavy Metal Perseen albumit
Diva (lehti)

Diva on brittiläinen lesbojulkaisu. Se alkoi ilmestyä vuonna 1994, ja sen julkaisija on Millivres Prowler Group Ltd., jonka julkaisuihin kuuluu myös Gay Times. Lehden päätoimittaja on Jane Czyzselska, joka sai nimityksen vuonna 2004. Lehti sisältää useita artikkeleita lesboille ja biseksuaaleille. Lehti ilmestyy kerran kuussa. ==Katso myös== *Gay Times ==Aiheesta muualla== *Virallinen sivu *Millivres Prowler Group Ltd Luokka:Naistenlehdet Luokka:Brittiläiset aikakauslehdet
Erich von Stroheim

Erich von Stroheim (oikealta nimeltään Hans Erich Maria Stroheim von Nordenwall; 22. syyskuuta 1885 Wien – 12. toukokuuta 1957 Maurepas) oli itävaltalais-yhdysvaltalainen elokuvaohjaaja ja näyttelijä. Hän syntyi Wienissä ja sai upseerikoulutuksen. 19-vuotiaana hänet kiinnitettiin Itävallan ratsuväkeen. Viitisen vuotta myöhemmin 1909 hän kuitenkin muutti Yhdysvaltoihin ja työskenteli eri siirtolaisammateissa. Vuonna 1914 hän pääsi apulaisohjaajaksi D. W. Griffithin elokuviin. Vuodesta 1918 alkaen hän työskenteli itsenäisenä elokuvaohjaajana. Stroheim on mykän kauden persoonallisimpia elokuvaohjaajia. Hänen tuotantonsa jäi suppeaksi, vain yhdeksään elokuvaan. Niiden joukossa ovat Ahneus (1924) ja Häämarssi (1928). Epäsovinnaisuutensa ja itsekeskeisyytensä takia Stoheim joutui pian ristiriitoihin Hollywoodin kaupallisen tuotantokoneiston kanssa. Hän pyrki kuviensa autenttisuuteen kustannuksista välittämättä. Vuoden 1932 jälkeen hän ei enää saanut tehdä ohjauksia Hollywoodissa. Sen sijaan hän työskenteli merkittävänä luonnenäyttelijänä Ranskassa ja saikin Kunnialegioonan arvon hieman ennen kuolemaansa 71-vuotiaana. Hänen roolihenkilönsä olivat epämiellyttäviä roiston rooleja. Ikämiehenä hän oli mukana myös Hollywood- filmissä Sunset Boulevard (Auringonlaskun katu, josta hän oli ehdolla parhaan miessivuosan Oscar-palkinnon saajaksi (1950). Hänellä on tähti Hollywood Walk of Famella. ==Elokuvia== *1919: Blind Husbands (Universal) *1920: Devil’s Passkey (Paholaisen houkuttimet, Universal, kadonnut) *1922: Foolish Wives (Hupsut vaimot, Universal) *1923: Merry-Go-Round (Elämän valhe, Universal) *1924: Greed (Ahneus, Metro-Goldwyn-Mayer) *1925: The Merry Widow (Iloinen leski, Metro-Goldwyn-Mayer) *1928: The Wedding March (Häämarssi, Paramount) *1928: The Honeymoon (Häämarssin toinen osa, Paramount, tuhoutunut) *1928: Queen Kelly (Kuningatar Kelly, Gloria Swanson Pictures) *1933: Walking Down Broadway (Stroheimin versiota ei esitetty, kuvattiin suurelta osin uudestaan ja esitettiin nimellä Hello Sister!) Glödstaf, Kari (2007): Amerikkalaisen unelman pimeä puoli, Ahneus, Metro-Goldwyn-Mayer, 1924, Mykkaelokuvat.com. PDF, sivu 19. ==Lähteet== == Aiheesta muualla == * *Mykkäelokuvasivusto * Erich von Stroheim - elegantti konna, sydämellinen opettaja, Kuva, 23.11.1938, nro 24, s. 12, Kansalliskirjaston digitaaliset aineistot Luokka:Itävaltalaiset elokuvaohjaajat Luokka:Itävaltalaiset näyttelijät Luokka:Hollywood Walk of Fame Luokka:Vuonna 1885 syntyneet Luokka:Vuonna 1957 kuolleet
ZaSu Pitts

ZaSu Pitts (3. tammikuuta 1894 – 7. kesäkuuta 1963) oli yhdysvaltalainen näyttelijä. Hän esiintyi muiden muassa elokuvissa The Little Princess (1917), Ahneus (1924) ja Häämarssi (1928). Kansasissa syntyneen Pittsin ura kesti lähes 50 vuotta. Hänellä on tähti Hollywood Walk of Famella. == Aiheesta muualla == * Luokka:Yhdysvaltalaiset näyttelijät Luokka:Hollywood Walk of Fame Luokka:Vuonna 1894 syntyneet Luokka:Vuonna 1963 kuolleet
Gibson Gowland

Gibson Gowland (4. tammikuuta 1877 – 9. syyskuuta 1951) oli brittiläissyntyinen näyttelijä. Hän sai tärkeimmän roolinsa Erich von Stroheimin mykkäelokuvasta Ahneus (1924). Vaikka hän loi uransa Yhdysvalloissa, hän ennätti palata Britanniaan ennen kuolemaansa 74-vuotiaana. Gowlandin näyttelijä-/valokuvaajapoika Peter syntyi vuonna 1916. == Aiheesta muualla == * Luokka:Brittiläiset näyttelijät Luokka:Vuonna 1877 syntyneet Luokka:Vuonna 1951 kuolleet
Peter Gowland

Peter Gowland (3. huhtikuuta 1916 – 17. maaliskuuta 2010) oli Yhdysvalloissa syntynyt ja työskennellyt valokuvaaja. Hän saavutti huomattavaa mainetta varsinkin glamourkuvillaan. Gowlandin isä oli maineikas brittiläinen näyttelijä Gibson Gowland, joka esiintyi muun muassa Erich von Stroheimin Ahneudessa (1924). Myös Gowlandin äiti Sylvia Andrew oli pienten roolien näyttelijä. Peter Gowlandilla itselläänkin oli toistakymmentä elokuvaroolia, lähes kaikki nimettömänä, muun muassa Citizen Kanessa, mutta tärkeimmän elämäntyönsä hän teki valokuvaajana. Gowland kehitti Gowlandflex- muotokuvakameran, jossa käytetään 4×5 tuuman filmiä. Sitä on käyttänyt muun muassa Annie Leibovitz. Gowland avioitui 1941 Alice Adamsin kanssa. ==Lähteet== == Aiheesta muualla == * Luokka:Yhdysvaltalaiset valokuvaajat Luokka:Yhdysvaltalaiset näyttelijät Luokka:Vuonna 1916 syntyneet Luokka:Vuonna 2010 kuolleet
Matthew Betz

Matthew Betz (13. syyskuuta 1881 – 26. tammikuuta 1938) oli yhdysvaltalainen näyttelijä. Hän syntyi St. Louisissa, Missourissa, ja kuoli Kaliforniassa 56-vuotiaana. Betz esiintyi muun muassa Erich von Stroheimin elokuvassa Häämarssi (1928). == Aiheesta muualla == * Luokka:Yhdysvaltalaiset näyttelijät Luokka:Vuonna 1881 syntyneet Luokka:Vuonna 1938 kuolleet
Charles Lamont

Charles Lamont (5. toukokuuta 1895 – 12. syyskuuta 1993) oli yhdysvaltalainen elokuvaohjaaja. Hänen laajaan tuotantoonsa kuuluvat muiden muassa Sisukkaat salapoliisit suksilla (1943) ja useat Abbott ja Costello -elokuvat. Pietarissa syntynyt Lamont kuoli 98 vuoden ikäisenä keuhkokuumeeseen Kaliforniassa. == Lähteet == == Aiheesta muualla == * Luokka:Yhdysvaltalaiset elokuvaohjaajat Luokka:Vuonna 1895 syntyneet Luokka:Vuonna 1993 kuolleet
BMW Sauber F1.06

BMW Sauber F1.06 oli saksalaisen Willy Rampfin suunnittelema Formula 1 -auto, jota BMW Sauber käytti kaudella 2006. Autoa ajoivat saksalainen Nick Heidfeld ja kanadalainen Jacques Villeneuve, joka korvattiin Unkarin GP:stä lähtien puolalaisella Robert Kubicalla. Auto käytti Michelinin renkaita ja Petronasin polttoainetta. Auto painoi 600 kg kuljettajan ja nesteiden kanssa. Autossa oli Magneti Marellin elektroniikka ja Brembon ja Carbonen yhteistyössä valmistamat jarrut. Autolla saavutettiin ensimmäiset MM-pisteet kauden toisesta kilpailusta, Malesian GP:stä, jossa Villeneuve ajoi autolla seitsemänneksi. Seuraavassa kilpailussa, Australian GP:ssä, molemmat kuljettajat ylsivät pisteille Heidfeldin ajaessa autolla neljänneksi ja Villeneuven kuudenneksi. Pisteettömän kilpailun jälkeen Villeneuve pääsi pisteille, kun hän oli Euroopan GP:n kahdeksas. Heidfeld ajoi puolestaan kahdeksanneksi Espanjan GP:ssä. Monacon GP:ssä Heidfeld oli seitsemäs. Hän uusi sijoituksensa Britannian ja Kanadan GP:ssä, joista ensimmäisessä Villeneuve ylsi kahdeksanneksi. Pisteettömän kilpailun jälkeen Ranskan GP:ssä Heidfeld ylsi pisteille ollen tällä kertaa kahdeksas. Seuraavana ajetun Saksan GP:n jälkeen Villeneuven kerrottiin loukkaantuneen ja hänet korvattiin Kubicalla. Autolla saavutettiin talin ensimmäinen palkintosijoitus sateisessa Unkarin GP:ssä, jossa Heidfeld sijoittui kolmanneksi. Kisassa autolla debytoi Kubica ja hän sijoittui seitsemänneksi, mutta hylättiin myöhemmin alipainoisen auton vuoksi. Autolla saavutettiin toinen palkintosija Italian GP:ssä Kubican ajettua kolmanneksi. Samassa kilpailussa Heidfeld ajoi autolla kahdeksanneksi. Heidfeld ylsi vielä pisteille Kiinan ja Japanin GP:ssä, joista ensimmäisenä mainitussa hän oli seitsemäs ja jälkimmäisessä kahdeksas. Kauden viimeisestä kilpailusta, Brasilian GP:stä, autolla ei saavutettu pisteitä, kun Heidfeld keskeytti ja Kubica ajoi yhdeksänneksi. Autolla saavutettiin BMW Sauberin ensimmäiset palkintosijat ja 36 pistettä. Sillä yllettiin viidennelle sijalle valmistajien MM-sarjassa. == Formula 1 -tulokset == Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 18 Pisteet Sijoitus 2006 BMW Sauber BMW P86/6 V8 BHR MAL AUS SMR EUR ESP MON GBR CAN USA FRA GER HUN TUR ITA CHN JPN BRA 36 5. Nick Heidfeld 12 Kesk. 4 13 10 8 7 7 7 Kesk. 8 Kesk. 3 14 8 7 8 Kesk. Jacques Villeneuve Kesk. 7 6 12 8 12 14 8 Kesk. Kesk. 11 Kesk. Robert Kubica TD TD TD TD TD TD TD TD TD TD TD TD DSQ 12 3 13 9 9 Sebastian Vettel TD TD TD TD TD == Saavutukset == Palkintosijat Nro Sija Kilpailu Kuljettaja Pisteitä 1 3 Unkarin Grand Prix 2006 Nick Heidfeld 6 2 3 Italian Grand Prix 2006 Robert Kubica 6 == Lähteet == == Aiheesta muualla == * BMW Sauber F1.06 - The Formula One DataBase * BMW Sauber F1.06 - ChicaneF1 * BMW Sauber F1.06 - F1Olivier Luokka:Formula 1 -kausi 2006 Luokka:BMW Sauberin Formula 1 -autot